CELEX: 52021PC0226
Language: el
Date: 2021-05-06
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από αίτηση που υπέβαλαν οι Κάτω Χώρες – EGF/2020/004 NL/KLM

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.5.2021
            COM(2021) 226 final
            2021/0115(BUD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ 
            για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από αίτηση που υπέβαλαν οι Κάτω Χώρες – EGF/2020/004 NL/KLM
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής: κανονισμός ΕΤΠ)
                  2
               .
            
            
               2.Στις 22 Δεκεμβρίου 2020 οι Κάτω Χώρες υπέβαλαν την αίτηση EGF/2020/004 NL/KLM για χρηματοδοτική συνεισφορά από το ΕΤΠ, μετά τις απολύσεις
                  3
                στην KLM Royal Dutch Airlines στις Κάτω Χώρες.
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2020/004 NL/KLM
                     
                  
               
                     
                        Κράτος μέλος
                     
                  
                  
                     
                        Κάτω Χώρες
                     
                  
               
                     
                        Οικεία/-ες περιφέρεια/-ες (επίπεδο NUTS
                           4
                         2)
                     
                  
                  
                     
                        Noord-Holland (NL32)
                     
                  
               
                     
                        Ημερομηνία υποβολής της αίτησης
                     
                  
                  
                     
                        22 Δεκεμβρίου 2020
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        22 Δεκεμβρίου 2020
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        5 Ιανουαρίου 2021
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        16 Φεβρουαρίου 2021
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        11 Μαΐου 2021
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        KLM Royal Dutch Airlines
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (κλάδος NACE αναθ. 2)
                           5
                        
                     
                  
                  
                     
                        Κλάδος 51 (Αεροπορικές μεταφορές)
                     
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        15 Αυγούστου 2020 – 15 Δεκεμβρίου 2020
                     
                  
               
                     
                        Αριθμός απολύσεων κατά την περίοδο αναφοράς (α)
                     
                  
                  
                     
                        650
                     
                  
               
                     
                        Αριθμός απολύσεων πριν από ή μετά την περίοδο αναφοράς (β)
                     
                  
                  
                     
                        1 201
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        1 851
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        1 851
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        1 201
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        8 030 750
                     
                  
               
                     
                        Προϋπολογισμός για τη χρήση του ΕΤΠ
                           6
                         (σε EUR)
                     
                  
                  
                     
                        334 614
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        8 365 364
                     
                  
               
                     
                        Συνεισφορά του ΕΤΠ (60 %) (σε EUR)
                     
                  
                  
                     
                        5 019 218
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Οι Κάτω Χώρες υπέβαλαν την αίτηση EGF/2020/004 NL/KLM στις 22 Δεκεμβρίου 2020, δηλαδή εντός 12 εβδομάδων από την ημερομηνία ικανοποίησης των κριτηρίων παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από τις Κάτω Χώρες στις 5 Ιανουαρίου 2021. Οι εν λόγω πρόσθετες πληροφορίες υποβλήθηκαν εντός έξι εβδομάδων από την ημερομηνία διατύπωσης του αιτήματος. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγησή της σχετικά με τη συμμόρφωση της αίτησης προς τις προϋποθέσεις παροχής χρηματοδοτικής συνεισφοράς, λήγει στις 11 Μαΐου 2021.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 1 851 εργαζόμενους που απολύθηκαν από την KLM Royal Dutch Airlines. Η επιχείρηση αυτή λειτουργεί στον οικονομικό τομέα που ταξινομείται στον κλάδο 51 της NACE αναθ. 2 (Αεροπορικές μεταφορές). Οι απολύσεις που πραγματοποιήθηκαν από την KLM έγιναν στην επαρχία Noord-Holland (NL32) επιπέδου NUTS 2.
            
            
               Κριτήρια παρέμβασης
            
            
               6.Οι Κάτω Χώρες υπέβαλαν την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή αυτοαπασχολούμενων των οποίων η δραστηριότητα έπαυσε.
            
            
               7.Η τετράμηνη περίοδος αναφοράς για την αίτηση εκτείνεται από τις 15 Αυγούστου 2020 έως τις 15 Δεκεμβρίου 2020.
            
            
               8.Κατά την περίοδο αναφοράς απολύθηκαν 650 εργαζόμενοι από την KLM.
            
            
               Υπολογισμός των απολύσεων και της παύσης δραστηριότητας
            
            
               9.Όλες οι απολύσεις κατά τη διάρκεια της περιόδου αναφοράς υπολογίστηκαν από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του.
            
         
         
            
               Επιλέξιμοι δικαιούχοι
            
            
               10.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 1 201 εργαζόμενοι που απολύθηκαν πριν από ή μετά την περίοδο αναφοράς των τεσσάρων μηνών. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 21 Μαΐου 2020. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς.
            
            
               11.Κατά συνέπεια, οι επιλέξιμοι δικαιούχοι είναι συνολικά 1 851.
            
            
               Σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης
            
            
               12.Στις 11 Μαρτίου 2020 ο Παγκόσμιος Οργανισμός Υγείας (ΠΟΥ) κήρυξε παγκόσμια πανδημία τη νόσο COVID-19. Στις 27 Μαΐου 2020 η Ευρωπαϊκή Επιτροπή στην ανακοίνωση με τίτλο «Ο προϋπολογισμός της ΕΕ τροφοδοτεί το σχέδιο ανάκαμψης για την Ευρώπη»
                  7
                ανέφερε ότι η κρίση στον τομέα της υγείας οδήγησε σε οικονομική κρίση και εκπόνησε σχέδιο ανάκαμψης της οικονομίας. Στο σχέδιο αυτό περιλαμβανόταν το ΕΤΠ ως εργαλείο έκτακτης ανάγκης που παρέχει στήριξη σε όσους έχασαν την εργασία τους λόγω της παγκόσμιας οικονομικής κρίσης.
            
            
               13.Η πανδημία προκάλεσε τη βαθύτερη ύφεση στην ιστορία της ΕΕ. Σύμφωνα με τις «χειμερινές ευρωπαϊκές οικονομικές προβλέψεις της Επιτροπής του 2021»
                  8
               , το ΑΕΠ της ΕΕ συρρικνώθηκε κατά 6,3 % το 2020 και προβλέπεται να ανακάμψει κατά 3,7 % το 2021 και κατά 3,9 % το 2022.
            
            
               14.Η πανδημία COVID-19 είχε σημαντικό αντίκτυπο στην αεροπορική βιομηχανία λόγω των ταξιδιωτικών περιορισμών και της ραγδαίας μείωσης των αεροπορικών μεταφορών επιβατών. Η πτώση του αριθμού των επιβατών μείωσε μαζικά τα έσοδα των αεροπορικών εταιρειών και ανάγκασε πολλές από αυτές να προβούν σε απολύσεις ή να κηρύξουν πτώχευση. Τον Απρίλιο του 2020 η διεθνής επιβατική κίνηση μειώθηκε κατά 98,9 % σε σύγκριση με τον Απρίλιο του 2019 και ακινητοποιήθηκε το 64 % των αεροσκαφών παγκοσμίως, στοιχεία τα οποία αντιπροσωπεύουν τη μεγαλύτερη συρρίκνωση στην ιστορία των αερομεταφορών
                  9
               .
            
            
               15.Τον Ιούνιο του 2020 η επιβατική ζήτηση βελτιώθηκε ελαφρώς, παρέμεινε όμως σημαντικά κάτω από τα προ κρίσης επίπεδα. Η συνολική ζήτηση (μετρούμενη σε έσοδα ανά επιβατοχιλιόμετρο) μειώθηκε κατά 86,5 % σε σύγκριση με τον Ιούνιο του 2019
                  10
               .
            
            
            
            
            
            
            
            
            
            
            
            
            
         
         
            
            
            
               Όγκοι επιβατών αεροπορικών μεταφορών
                  11
               
            
            
               Έσοδα ανά επιβατοχιλιόμετρο σε επίπεδο κλάδου (σε δισεκατομμύρια ανά μήνα)
            
            
               
                  
            
            
                     
                  
                  
                     
                        Πραγματικά στοιχεία
                     
                  
                  
                     
                  
                  
                     
                        Εποχικά διορθωμένα στοιχεία
                     
                  
               
               16.Συνολικά, η διεθνής επιβατική ζήτηση υποχώρησε κατά 75,6 % το 2020 σε σύγκριση με τα επίπεδα του 2019. Η χωρητικότητα (μετρούμενη σε διαθέσιμες θέσεις ανά χιλιόμετρο) μειώθηκε κατά 68,1 % και ο συντελεστής φορτίου επιβατών (ο οποίος μετρά το ποσοστό της διαθέσιμης χωρητικότητας θέσεων που γεμίζει με επιβάτες) μειώθηκε κατά 19,2 ποσοστιαίες μονάδες σε 62,8 %
                  12
               . 
            
            
               17.Σύμφωνα με την παγκόσμια πρόβλεψη επιβατών από τη Διεθνή Ένωση Αεροπορικών Μεταφορών, θα χρειαστούν 3 έως 4 χρόνια για την ανάκαμψη της αεροπορικής βιομηχανίας στο προ κρίσης επίπεδό της
                  13
               .
            
            
               18.Μέχρι σήμερα, ο τομέας των αεροπορικών μεταφορών έχει αποτελέσει αντικείμενο τριών αιτήσεων για κινητοποίηση του ΕΤΠ, οι οποίες στο σύνολό τους βασίζονται στην παγκοσμιοποίηση του εμπορίου
                  14
               .
            
            
               Γεγονότα που οδήγησαν στις απολύσεις και την παύση δραστηριότητας
            
            
               19.Τα γεγονότα που οδήγησαν στις απολύσεις αυτές είναι αποτέλεσμα της απροσδόκητης παγκόσμιας οικονομικής κρίσης που προκλήθηκε από την πανδημία COVID-19.
            
            
               20.Οι Κάτω Χώρες αναφέρουν ότι η KLM επλήγη σοβαρά από τις επιπτώσεις της πανδημίας COVID-19. Πριν από την πανδημία, οι οικονομικές επιδόσεις της KLM αυξάνονταν σταθερά την περίοδο μεταξύ 2015 και 2019. Το 2015 η KLM κατέγραψε έσοδα ύψους 9 905 εκατ. EUR, ενώ έως το 2019 τα έσοδά της είχαν αυξηθεί σε 11 075 εκατ. EUR. Το καθαρό κέρδος για το οικονομικό έτος 2019 ανήλθε σε 449 εκατ. EUR, σε σύγκριση με 54 εκατ. EUR για το 2015
                  15
               .
            
            
               21.Ωστόσο, η κρίση υπονόμευσε τα καλά αποτελέσματα που παρουσίασε η KLM στη διάρκεια των τελευταίων ετών. Στα μέσα Μαρτίου 2020 οι δραστηριότητες της KLM σε μεγάλο βαθμό πάγωσαν, ενώ το λειτουργικό της κόστος παρέμεινε στο ίδιο επίπεδο
                  16
               .
            
            
               22.Η KLM μετέφερε 11,2 εκατομμύρια επιβάτες το 2020, καταγράφοντας τεράστια πτώση ύψους 68 % σε σύγκριση με το προηγούμενο έτος. Ο συντελεστής φορτίου επιβατών μειώθηκε στο 52,2 %, σε σύγκριση με 89,4 % το 2019
                  17
               .
            
            
               23.Το 2020 τα έσοδα της KLM μειώθηκαν κατά 53,8 % σε 5 120 εκατ. EUR, σε σύγκριση με το προηγούμενο έτος. Λόγω της κατακόρυφης πτώσης των εσόδων, η KLM συσσώρευσε λειτουργικές ζημίες ύψους 1 154 εκατ. EUR το 2020 έναντι κέρδους ύψους 714 εκατ. EUR το 2019
                  18
               .
            
            
               24.Στις 31 Ιουλίου 2020 η διοίκηση της KLM ανακοίνωσε σχέδιο αναδιάρθρωσης με στόχο τη μείωση των εξόδων. Αυτό οδήγησε σε μείωση του εργατικού δυναμικού κατά περίπου 5 000 ισοδύναμα πλήρους απασχόλησης (από 33 000 σε 28 000 ισοδύναμα πλήρους απασχόλησης)
                  19
               .
            
            
               25.Η διοίκηση της KLM προβλέπει επιστροφή στις προ κρίσης εκτελέσεις πτήσεων έως το 2024. Ο βαθμός και η ταχύτητα της ανάκαμψης θα εξαρτηθούν από διάφορους παράγοντες, όπως μεταξύ άλλων η ανάπτυξη του ιού, η οικονομική ανάκαμψη και η ταξιδιωτική συμπεριφορά των πελατών
                  20
               .
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό και εθνικό επίπεδο
            
            
               26.Οι απολύσεις στην KLM έχουν σοβαρό αντίκτυπο στην εθνική οικονομία. Η KLM είναι ο δεύτερος μεγαλύτερος ιδιωτικός εργοδότης στις Κάτω Χώρες με περισσότερους από 33 000 εργαζόμενους
                  21
               .
            
            
               27.Η KLM δραστηριοποιείται στο αεροδρόμιο Schiphol του Άμστερνταμ και έχει την έδρα της στο Amstelveen, κάτι που σημαίνει ότι πολλοί εργαζόμενοι της KLM ζουν στην επαρχία Noord-Holland.
            
         
         
            
               28.Το ποσοστό ανεργίας στη Noord-Holland αυξήθηκε κατά 1,5 ποσοστιαίες μονάδες σε 4,8 % το τέταρτο τρίμηνο του 2020 σε σύγκριση με το αντίστοιχο τρίμηνο του 2019. Σε σύγκριση με τις γειτονικές επαρχίες, η Noord-Holland είχε το υψηλότερο ποσοστό ανεργίας, έναντι 4,2 % στην επαρχία Flevoland και 4,5 % στη South-Holland
                  22
               .
            
            
               29.Οι Κάτω Χώρες υποστηρίζουν ότι η ευρύτερη περιοχή του Άμστερνταμ (Groot-Amsterdam, υποπεριφέρεια της επαρχίας Noord-Holland) συγκαταλέγεται μεταξύ των περιοχών που πλήττονται περισσότερο από τις απολύσεις. Αυτό οφείλεται στο γεγονός ότι η οικονομική κρίση έπληξε σφοδρότερα τους τομείς που είναι ιδιαίτερα συγκεντρωμένοι σε αυτήν την περιοχή, όπως η αεροπορία, η φιλοξενία, ο πολιτισμός, ο αθλητισμός και η ψυχαγωγία
                  23
               .
            
            
               30.Σύμφωνα με στοιχεία που συνέλεξε τον Ιούνιο του 2020 ο ολλανδικός Οργανισμός Απασχόλησης και Ασφαλίσεων (UWV), το 34 % των εργαζομένων στην υποπεριφέρεια Groot-Amsterdam απασχολείται σε τομείς που παρουσίασαν μεγάλη ή πολύ μεγάλη μείωση της απασχόλησης, ενώ το ποσοστό σε εθνικό επίπεδο ήταν περίπου 32 %
                  24
               .
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               31.Από τους 1 851 επιλέξιμους δικαιούχους, ο εκτιμώμενος αριθμός των απολυμένων εργαζομένων που αναμένεται να συμμετάσχουν στα μέτρα του ΕΤΠ είναι 1 201. Η κατανομή αυτών των απολυμένων εργαζομένων κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        933
                     
                  
                  
                     
                        (77,69 %)
                     
                  
               
                     
                  
                  
                     
                        Γυναίκες:
                     
                  
                  
                     
                        268
                     
                  
                  
                     
                        (22,31 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        1 180
                     
                  
                  
                     
                        (98,25 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        21
                     
                  
                  
                     
                        (1,75 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        35
                     
                  
                  
                     
                        (2,91 %)
                     
                  
               
                     
                  
                  
                     
                        25-29 ετών:
                     
                  
                  
                     
                        92
                     
                  
                  
                     
                        (7,66 %)
                     
                  
               
                     
                  
                  
                     
                        30-54 ετών:
                     
                  
                  
                     
                        697
                     
                  
                  
                     
                        (58,04 %)
                     
                  
               
                     
                  
                  
                     
                        55-64 ετών:
                     
                  
                  
                     
                        353
                     
                  
                  
                     
                        (29,39 %)
                     
                  
               
                     
                  
                  
                     
                        Άνω των 64 ετών:
                     
                  
                  
                     
                        24
                     
                  
                  
                     
                        (2,00 %)
                     
                  
               
               Επιλεξιμότητα των προτεινόμενων δράσεων
            
            
               32.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στις ακόλουθες δράσεις: 
            
            
               –Επαγγελματικός προσανατολισμός. Κατά τη διάρκεια αυτής της φάσης, οι συμμετέχοντες θα λάβουν πληροφορίες σχετικά με τη διαδικασία στήριξης, υπηρεσίες προσανατολισμού και βοήθεια για την αναζήτηση εργασίας. Περιλαμβάνεται επίσης ατομική καθοδήγηση για την ανάπτυξη της αυτοπεποίθησης με στόχο να βοηθήσει τους εργαζομένους να μετακινηθούν σε νέες θέσεις εργασίας.
            
            
               –Υποστήριξη για εύρεση εργασίας σε ειδικούς τομείς. Το μέτρο αυτό θα παρέχει επαγγελματική βοήθεια για τη μετάβαση σε τομείς με ελλείψεις εργατικού δυναμικού, όπως η εκπαίδευση, η υγειονομική περίθαλψη, η εφοδιαστική, οι τεχνολογίες και η διαχείριση πληροφοριών. Για παράδειγμα, άτομα με τεχνικό υπόβαθρο (δηλ. μηχανικοί και τεχνικοί συντήρησης της KLM) θα μπορούσαν να επανειδικευτούν, κάτι το οποίο θα τους δώσει τη δυνατότητα να βρουν εργασία σε τομέα που σχετίζεται με την τεχνολογία.
            
            
               –Κατάρτιση, καθοδήγηση και/ή εκπαίδευση. Θα περιλαμβάνει μέτρα για την ανάπτυξη των δεξιοτήτων που απαιτούνται σε έναν νέο τομέα απασχόλησης.
            
            
               –Χρηματοοικονομικές συμβουλές. Το μέτρο αυτό θα παρέχει ατομική αξιολόγηση και χρηματοοικονομικές συμβουλές ώστε να διασφαλίζεται ότι οι πληττόμενοι εργαζόμενοι έχουν σαφή εικόνα της οικονομικής τους κατάστασης, καθώς και τις προοπτικές λήψης της ορθής απόφασης. Σε αυτήν την αξιολόγηση, ο εμπειρογνώμονας σε θέματα χρηματοοικονομικών υπηρεσιών θα λαμβάνει υπόψη τις προσωπικές περιστάσεις, τον τρόπο με τον οποίο η αλλαγή στην εργασία επηρεάζει το εισόδημα, την κατάσταση στέγασης (π.χ. την ικανότητα εκπλήρωσης των υποχρεώσεων ενυπόθηκων δανείων, τα τέλη μίσθωσης, τις συνέπειες πιθανής μετεγκατάστασης), αλλά και τα αποτελέσματα συγκεκριμένων μέτρων από συλλογικές συμβάσεις εργασίας και της μεταβολής των εθνικών φορολογικών κανονισμών.
            
            
               33.Οι προτεινόμενες δράσεις που περιγράφονται στο παρόν έγγραφο αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               34.Οι Κάτω Χώρες υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.
            
            
               Εκτιμώμενος προϋπολογισμός
            
            
               35.Το εκτιμώμενο συνολικό κόστος ανέρχεται σε 8 365 364 EUR, από τα οποία το ποσό των 8 030 750 EUR αφορά δαπάνες για τις εξατομικευμένες υπηρεσίες και το ποσό των 334 614 EUR δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων.
            
            
               36.Η συνολική χρηματοδοτική συνεισφορά που ζητείται από το ΕΤΠ είναι 5 019 218 EUR (60 % του συνολικού κόστους).
            
            
            
         
         
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα 
                        (σε EUR)
                     
                  
                  
                     
                        Εκτιμώμενο συνολικό κόστος
                     
                     
                        (σε EUR) 
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Επαγγελματικός προσανατολισμός
                     
                  
                  
                     
                        901
                     
                  
                  
                     
                        3 750
                     
                  
                  
                     
                        3 378 750
                     
                  
               
                     
                        Υποστήριξη για εύρεση εργασίας σε ειδικούς τομείς
                     
                  
                  
                     
                        300
                     
                  
                  
                     
                        5 000
                     
                  
                  
                     
                        1 500 000
                     
                  
               
                     
                        Κατάρτιση, καθοδήγηση και/ή εκπαίδευση
                     
                  
                  
                     
                        1 201
                     
                  
                  
                     
                        2 000
                     
                  
                  
                     
                        2 402 000
                     
                  
               
                     
                        Χρηματοοικονομικές συμβουλές
                     
                  
                  
                     
                        600
                     
                  
                  
                     
                        1 250
                     
                  
                  
                     
                        750 000
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        8 030 750
                     
                  
               
                     
                  
                  
                     
                  
                  
                     
                        (100 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        0
                     
                  
               
                     
                  
                  
                     
                  
                  
                     
                        (0 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1. Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        0
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        83 654
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        83 654
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        167 306
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        334 614
                     
                  
               
                     
                  
                  
                     
                  
                  
                     
                        (4 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        8 365 364
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        5 019 218
                     
                  
               
               Περίοδος επιλεξιμότητας των δαπανών
            
            
               37.Οι Κάτω Χώρες άρχισαν να παρέχουν τις εξατομικευμένες υπηρεσίες στους στοχευόμενους δικαιούχους την 1η Φεβρουαρίου 2021. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από την 1η Φεβρουαρίου 2021 έως την 1η Φεβρουαρίου 2023.
            
            
               38.Οι Κάτω Χώρες άρχισαν να επιβαρύνονται με τις διοικητικές δαπάνες για την εφαρμογή του ΕΤΠ την 1η Φεβρουαρίου 2021. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από την 1η Φεβρουαρίου 2021 έως την 1η Αυγούστου 2023. 
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               39.Πηγή της εθνικής προχρηματοδότησης ή συγχρηματοδότησης είναι η KLM.
            
            
               40.Οι Κάτω Χώρες επιβεβαίωσαν ότι τα μέτρα που περιγράφονται ανωτέρω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ευρωπαϊκής Ένωσης
                  25
               .
            
            
               Διαδικασίες για τη διαβούλευση με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές
            
            
               41.Οι Κάτω Χώρες ανέφεραν ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τα ενδιαφερόμενα μέρη και τους κοινωνικούς εταίρους. Συστάθηκε συμβούλιο εργασίας ώστε να διασφαλιστεί ο συντονισμός των εν λόγω υπηρεσιών. 
            
            
               42.Οι προπαρασκευαστικές δραστηριότητες περιλάμβαναν συναντήσεις με το συμβούλιο εργασίας και τις συνδικαλιστικές οργανώσεις, ήτοι τα Christelijk Nationaal Vakverbond (CNV), De Unie, Nederlandse Vereniging voor Luchtvaart (NVLT), Vereniging Nederlands Cabinepersoneel (VNC), Vereniging van KLM Professionals (VKP) και Federatie Nederlandse Vakbeweging (FNV).
            
            
               Συστήματα διαχείρισης και ελέγχου
            
            
               43.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Οι Κάτω Χώρες ενημέρωσαν την Επιτροπή ότι η διαχείριση και ο έλεγχος της χρηματοδοτικής συνεισφοράς θα ασκούνται από τους ίδιους φορείς που διαχειρίζονται το Ευρωπαϊκό Κοινωνικό Ταμείο. Καθήκοντα διαχείρισης και ελέγχου ασκεί ο τομέας εφαρμογής πολιτικής του τμήματος υπηρεσιών, συνεργασίας και εφαρμογής (SZV, Υπουργείο Κοινωνικών Υποθέσεων και Απασχόλησης).
            
            
               44.Τον ρόλο της αρχής πιστοποίησης έχει αναλάβει ο οργανισμός επιχειρήσεων των Κάτω Χωρών (RVO), ο οποίος υπάγεται στο Υπουργείο Οικονομικών και Πολιτικής για το Κλίμα. Όσον αφορά τον έλεγχο, αρμόδιος φορέας είναι η ελεγκτική υπηρεσία της κεντρικής κυβέρνησης του Υπουργείου Οικονομικών. 
            
            
               Δεσμεύσεις του οικείου κράτους μέλους
            
            
               45.Οι Κάτω Χώρες έδωσαν όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,
            
            
               –τη συμμόρφωση με τις απαιτήσεις που καθορίζονται στην εθνική και στην ενωσιακή νομοθεσία όσον αφορά τις ομαδικές απολύσεις,
            
            
               –τη συμμόρφωση της KLM, η οποία συνέχισε τις δραστηριότητές της μετά τις απολύσεις, προς τις νόμιμες υποχρεώσεις που διέπουν τις απολύσεις και τη μέριμνα εκ μέρους της ώστε να πράξει τα δέοντα για τους εργαζομένους της,
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –τη συμπληρωματικότητα των προτεινόμενων δράσεων προς τις δράσεις που χρηματοδοτούνται από τα διαρθρωτικά ταμεία,
            
         
         
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               46.Το ΕΤΠ δεν υπερβαίνει το ανώτατο ετήσιο ποσό των 186 εκατ. EUR (σε τιμές του 2018), όπως ορίζεται στο άρθρο 8 παράγραφος 1 του κανονισμού (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027
                  26
               .
            
            
               47.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 5 019 218 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
            
               48.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 9 της διοργανικής συμφωνίας της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  27
               .
            
            
               Συναφείς πράξεις
            
            
               49.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 5 019 218 EUR στην αντίστοιχη γραμμή του προϋπολογισμού.
            
            
               50.Ταυτόχρονα με την έκδοση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για κινητοποίηση του ΕΤΠ.
            
            
               2021/0115 (BUD)
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από 
                  αίτηση που υπέβαλαν οι Κάτω Χώρες – EGF/2020/004 NL/KLM
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  28
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  29
               , και ιδίως το σημείο 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
         
         
            
               (2)Το ΕΤΠ δεν πρέπει να υπερβαίνει το ανώτατο ετήσιο ποσό των 186 εκατ. EUR (σε τιμές του 2018), όπως ορίζεται στο άρθρο 8 παράγραφος 1 του κανονισμού (ΕΕ, Ευρατόμ) 2020/2093 του Συμβουλίου
                  30
               .
            
            
               (3)Στις 22 Δεκεμβρίου 2020 οι Κάτω Χώρες υπέβαλαν αίτηση για την κινητοποίηση του ΕΤΠ όσον αφορά τις απολύσεις στην KLM Royal Dutch Airlines στις Κάτω Χώρες. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ύψους 5 019 218 EUR σχετικά με την αίτηση που υπέβαλαν οι Κάτω Χώρες.
            
            
               (5)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2021, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 5 019 218 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την/τις [ημερομηνία της έκδοσής της]
                  31*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        ΕΕ L 347 της 20.12.2013, σ. 855.
               
               
                  
                     (2)
                  
                        Ο κανονισμός (ΕΕ) αριθ. 1309/2013 εφαρμόζεται σε όλες τις αιτήσεις που ελήφθησαν έως τις 31 Δεκεμβρίου 2020.
               
               
                  
                     (3)
                  
                        Κατά την έννοια του άρθρου 3 του κανονισμού ΕΤΠ.
               
               
                  
                     (4)
                  
                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (5)
                  
                        ΕΕ L 393 της 30.12.2006, σ. 1.
               
               
                  
                     (6)
                  
                        Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (7)
                  
                        COM(2020) 442 final.
               
               
                  
                     (8)
                  
                        Χειμερινές οικονομικές προβλέψεις του 2021, 
                  https://ec.europa.eu/info/business-economy-euro/economic-performance-and-forecasts/economic-forecasts/winter-2021-economic-forecast-challenging-winter-light-end-tunnel_en
                   
               
               
                  
                     (9)
                  
                        ATAG. 2020 Aviation Benefits Beyond Borders Report: 
                  https://aviationbenefits.org/media/167186/abbb2020_full.pdf
                   
               
               
                  
                     (10)
                  
                        IATA: Air Passenger Market Analysis June 2020: 
                  https://www.iata.org/en/iata-repository/publications/economic-reports/air-passenger-monthly-analysis---june-20202/
                   
               
               
                  
                     (11)
                  
                        Ό.π.
               
               
                  
                     (12)
                  
                        IATA: 
                  https://www.iata.org/en/pressroom/pr/2021-02-03-02/
                   
               
               
                  
                     (13)
                  
                        IATA:  
                  https://www.iata.org/en/pressroom/pr/2020-07-28-02/
                   
               
               
                  
                     (14)
                  
                        EGF/2017/009 FR/Air France, COM(2018) 230· EGF/2013/014 FR Air France, COM(2014) 701 και EGF/2015/004 IT Alitalia, COM(2015) 397.
               
               
                  
                     (15)
                  
                        Ετήσια έκθεση KLM 2019: 
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf
                   
               
               
                  
                     (16)
                  
                        Επιστολή της 24ης Απριλίου 2020 προς την Κάτω Βουλή του υπουργού Οικονομικών, κ. Wopke Hoekstra, και της υπουργού Υποδομών και Διαχείρισης Υδάτων, κ. Cora van Nieuwenhuizen, σχετικά με πιθανά μέτρα στήριξης για την Air France-KLM: 
                  https://www.government.nl/documents/parliamentary-documents/2020/04/24/letter-on-possible-support-measures-for-air-france-klm
                   
               
               
                  
                     (17)
                  
                        
                  https://www.airfranceklm.com/sites/default/files/q4_2020_press_release_en_final.pdf
                   
               
               
                  
                     (18)
                  
                        
                  https://www.airfranceklm.com/sites/default/files/q4_2020_press_release_en_final.pdf
                   
               
               
                  
                     (19)
                  
                        Αίθουσα Τύπου της KLM: 
                  https://news.klm.com/klm-adapts-organisation-further-due-to-covid-19-crisis/
                   
               
               
                  
                     (20)
                  
                        Aviation24: 
                  https://www.aviation24.be/airlines/air-france-klm-group/klm-royal-dutch-airlines/cuts-staff-to-cope-with-coronavirus-pandemic/
                   
               
               
                  
                     (21)
                  
                        Ετήσια έκθεση KLM 2019: 
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf
                   
               
               
                  
                     (22)
                  
                        Στατιστικά στοιχεία Κάτω Χωρών (CBS): 
                  https://opendata.cbs.nl/statline/#/CBS/nl/dataset/83523NED/table?dl=4B4E7
                   
               
               
                  
                     (23)
                  
                        Έκθεση του ολλανδικού Οργανισμού Απασχόλησης και Ασφαλίσεων (UWV): 
                  https://www.uwv.nl/overuwv/Images/regionale-verschillen-impact-corona-werkgelegenheid.pdf
                   
               
               
                  
                     (24)
                  
                        Ό.π.
               
               
                  
                     (25)
                  
                        Στις 13 Ιουλίου 2020 η Ευρωπαϊκή Επιτροπή ενέκρινε, σύμφωνα με τους κανόνες της ΕΕ για τις κρατικές ενισχύσεις, μέτρο κρατικής ενίσχυσης των Κάτω Χωρών ύψους 3,4 δισ. EUR που αποτελείται από κρατική εγγύηση για δάνεια και κρατικό δάνειο μειωμένης εξασφάλισης στην KLM με σκοπό την παροχή επείγουσας ρευστότητας στην εταιρεία στο πλαίσιο της έξαρσης του κορονοϊού. 
                  https://ec.europa.eu/commission/presscorner/detail/el/ip_20_1333
                   
               
               
                  
                     (26)
                  
                        ΕΕ L 433Ι της 22.12.2020, σ. 15.
               
               
                  
                     (27)
                  
                        ΕΕ L 433Ι της 22.12.2020, σ. 29.
               
               
                  
                     (28)
                  
                        ΕΕ L 347 της 20.12.2013, σ. 855.
               
               
                  
                     (29)
                  
                        ΕΕ L 433Ι της 22.12.2020, σ. 29.
               
               
                  
                     (30)
                  
                        Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433Ι της 22.12.2020, σ. 11).
               
               
                  
                     (31)
                  * 
                        Η ημερομηνία θα προστεθεί από το Κοινοβούλιο πριν από τη δημοσίευση στην ΕΕ.